CELEX: 32006D0975
Language: hu
Date: 2006-12-19 00:00:00
Title: 2006/975/EK: A Tanács határozata ( 2006. december 19 .) az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának a keretében a Közös Kutatóközpont által közvetlen cselekvések révén végrehajtandó egyedi programról (2007–2013)

30.12.2006       HU                  Az Európai Unió Hivatalos Lapja                      L 400/369
                                        A Tanács határozata
                                        (2006. december 19.)
    az Európai Közösség kutatási, technológiafejlesztési és demonstrációs tevékenységekre
  vonatkozó hetedik keretprogramjának a keretében a Közös Kutatóközpont által közvetlen
                 cselekvések révén végrehajtandó egyedi programról (2007–2013)
                                           (2006/975/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 166. cikke (4)
bekezdésére,
tekintettel a Bizottság javaslatára,
tekintettel az Európai Parlament véleményére1,
tekintettel az Európai Gazdasági és Szociális Bizottság véleményére2,
1
        2006. november 30-i vélemény (a Hivatalos Lapban még nem tették közzé).
2
        HL C 185., 2006.8.8., 10. o.
 ---pagebreak--- L 400/370          HU                  Az Európai Unió Hivatalos Lapja                        30.12.2006
mivel:
(1)       A Szerződés 166. cikke (3) bekezdésének megfelelően az Európai Közösség kutatási,
          technológiafejlesztési és demonstrációs tevékenységekre vonatkozó hetedik
          keretprogramjáról (2007–2013) szóló, 2006. december 20-i 967/2006/EK európai
          parlamenti és tanácsi határozatot1 (a továbbiakban: a keretprogram) olyan egyedi
          programokon keresztül kell végrehajtani, amelyek részletes szabályokat állapítanak meg a
          végrehajtásra vonatkozóan, rögzítik időtartamukat, és előírják a szükségesnek ítélt
          eszközöket.
(2)       A Közös Kutatóközpontnak – a továbbiakban: KKK – az Európai Közösség
          keretprogramjának keretében végrehajtandó egyedi program körébe tartozó úgynevezett
          közvetlen kutatási és fejlesztési tevékenységeket kell végeznie.
(3)       Feladatainak teljesítése során a KKK-nak ügyfélközpontú tudományos és műszaki
          támogatással kell hozzájárulnia az EU döntéshozatali folyamatához, ily módon támogatva
          a meglévő szakpolitikák végrehajtását és figyelemmel kísérését, és reagálva az új
          szakpolitikai igényekre. Feladatának teljesítéséhez a KKK-nak a legjobb európai minőségű
          kutatást kell végeznie, ami magában foglalja saját tudományos kiválóságának fenntartását
          is.
(4)       A KKK által végrehajtandó közvetlen cselekvéseket ezen egyedi programnak kell
          végrehajtania. A KKK-nak, amikor feladataival összhangban végrehajtja ezt az egyedi
          programot, különös hangsúlyt kell fektetnie az Unió számára kulcsfontosságú területekre:
          jólét a tudásintenzív társadalomban, szolidaritás, az erőforrások fenntarthatósága és
          felelősségteljes kezelése, biztonság és szabadság, továbbá Európa mint partner a világban.
1
        HL L 391., 2006.12.30., 19. o.
 ---pagebreak--- 30.12.2006       HU                  Az Európai Unió Hivatalos Lapja                       L 400/371
(5)       Ezt az egyedi programot rugalmas, hatékony és átlátható módon kell végrehajtani,
         figyelembe véve a KKK felhasználóinak a jogos igényeit és a közösségi politikákat,
         valamint szem előtt tartva a Közösség pénzügyi érdekeinek védelmével kapcsolatos
         célkitűzést. A program keretében végzett kutatási tevékenységeket adott esetben ezekhez a
         igényekhez, valamint a tudományos és technológiai fejleményekhez kell igazítani, és
         törekedni kell a tudományos kiválóságra.
(6)       Az ezen egyedi program keretében végzett kutatási-fejlesztési tevékenységekre alkalmazni
         kell a keretprogramnak a vállalkozások, kutatóközpontok és egyetemek részvételére és a
         kutatási eredmények terjesztésére vonatkozó szabályait (a továbbiakban: részvételi és
         terjesztési szabályok).
(7)      E program végrehajtása céljából ajánlatos lehet az Európai Gazdasági Térségről szóló
         megállapodásnak vagy a társulási megállapodások valamelyikének a hatálya alá tartozó
         együttműködésen kívül további nemzetközi együttműködési tevékenységeket
         kezdeményezni harmadik országokkal és nemzetközi szervezetekkel, elsősorban a
         Szerződés 170. cikke alapján.
(8)      Az Európai Unió bővítése és az integráció támogatása érdekében a KKK arra törekszik,
         hogy előmozdítsa az új tagállamok szervezeteinek és kutatóinak a tevékenységeihez
         történő csatlakozását, különösen a közösségi vívmányok tudományos és műszaki
         vonatkozású összetevőinek az alkalmazása tekintetében, a tagjelölt államok szervezetei és
         kutatói esetében pedig a szorosabb együttműködést. A szomszédos országok fokozatos
         bevonása is napirenden van, főként az európai szomszédsági politika elsődleges témáit
         illetően.
 ---pagebreak--- L 400/372         HU                  Az Európai Unió Hivatalos Lapja                        30.12.2006
(9)       Az e program keretében végzett kutatási tevékenységeknek tiszteletben kell tartaniuk az
          etikai alapelveket, beleértve azokat is, amelyek az Európai Unió alapjogi chartájában
          jutnak kifejezésre.
(10)      Célszerű, hogy a KKK továbbra is kiegészítő erőforrásokra tegyen szert piaci
          tevékenységei révén; ilyenek többek között a keretprogram közvetett cselekvéseiben való
          részvétel, a harmadik felek számára végzett tevékenységek, valamint – kisebb mértékben –
          a szellemi tulajdonjogok kiaknázása.
(11)      Az Európai Közösségek általános költségvetésére alkalmazandó költségvetési rendeletről
          szóló, 2002. június 25-i 1605/2002/EK, Euratom tanácsi rendelettel1, a költségvetési
          rendelet végrehajtására vonatkozó részletes szabályok megállapításáról szóló
          2342/2002/EK, Euratom bizottsági rendelettel2, valamint ennek esetleges jövőbeni
          módosításaival összhangban a keretprogram vonatkozásában biztosítani kell a hatékony és
          eredményes pénzgazdálkodást, a lehető leghatékonyabb és leginkább felhasználóbarát
          végrehajtást, valamint a jogbiztonságot és valamennyi résztvevőnek a programhoz való
          hozzáférését.
1
        HL L 248., 2002.9.16., 1. o.
2
        HL L 357., 2002.12.31., 1. o. Az 1261/2005/EK, Euratom bizottsági rendelettel (HL L 201.,
        2005.8.2., 3. o.) módosított rendelet.
 ---pagebreak--- 30.12.2006       HU                   Az Európai Unió Hivatalos Lapja                         L 400/373
(12)      Megfelelő – az Európai Közösségek pénzügyi érdekeivel arányos – intézkedéseket kell
         hozni mind a megítélt pénzügyi támogatás hatékonyságának, mind a rendelkezésre
         bocsátott pénzeszközök eredményes felhasználásának nyomon követésére a
         szabálytalanságok és a csalás megelőzése érdekében, és meg kell tenni a szükséges
         lépéseket az eltűnt, alaptalanul kifizetett vagy szabálytalanul felhasznált pénzeszközök
         visszaszerzésére az Európai Közösségek pénzügyi érdekeinek védelméről szóló, 1995.
         december 18-i 2988/95/EK, Euratom tanácsi rendelet1, az Európai Közösségek pénzügyi
         érdekeinek csalással és egyéb szabálytalanságokkal szembeni védelmében a Bizottság által
         végzett helyszíni ellenőrzésekről és vizsgálatokról szóló, 1996. november 11-i
         2185/96/Euratom, EK tanácsi rendelet2 és az Európai Csalás Elleni Hivatal (OLAF) által
         lefolytatott vizsgálatokról szóló, 1073/1999/EK európai parlamenti és tanácsi rendelet3
         értelmében.
(13)      A Bizottságnak megfelelő időben intézkednie kell annak érdekében, hogy az e program
         keretébe tartozó területeken végzett tevékenységekről független értékelés készüljön.
(14)     A KKK igazgatótanácsával konzultációt folytattak ezen egyedi program tudományos és
         műszaki tartalmáról,
ELFOGADTA EZT A HATÁROZATOT:
1
        HL L 312., 1995.12.23., 1. o.
2
        HL L 292., 1996.11.15., 2. o.
3
        HL L 136., 1999.5.31., 1. o.
 ---pagebreak--- L 400/374        HU                  Az Európai Unió Hivatalos Lapja                      30.12.2006
                                                1. cikk
A kutatás, technológiafejlesztés és a demonstrációs tevékenységek területén végzett közösségi
cselekvésekre vonatkozó, a Közös Kutatóközpont által végrehajtandó egyedi program (a
továbbiakban: egyedi program) a 2007. január 1-jétől 2013. december 31-ig terjedő időszakra
elfogadásra kerül.
                                                2. cikk
Az egyedi program meghatározza a Közös Kutatóközpont nem nukleáris cselekvéseihez kapcsolódó
tevékenységeket, amelyek a Közösség politikai döntéshozatali folyamatához ügyfélközpontú
tudományos és műszaki támogatással járulnak hozzá, ily módon támogatva a meglévő szakpolitikák
végrehajtását és nyomon követését, valamint reagálva az új szakpolitikai igényekre.
A részletes célkitűzéseket, valamint az e tevékenységekre vonatkozó körvonalakat a melléklet
tartalmazza.
                                                3. cikk
A keretprogram II. mellékletével összhangban az egyedi program végrehajtásához szükségesnek
ítélt összeg 1 751 millió EUR.
                                                4. cikk
(1)       Az egyedi program keretében valamennyi kutatási tevékenységet az etikai alapelveknek
          megfelelően kell végrehajtani.
 ---pagebreak--- 30.12.2006       HU                   Az Európai Unió Hivatalos Lapja                         L 400/375
(2)      E program keretében nem finanszírozhatók a következő kutatási területek:
         –     humánreprodukciós célú klónozásra irányuló kutatási tevékenység;
         –     az egyéni humán génállomány módosítását célzó kutatási tevékenység, amelynek
               eredményeképpen ezek a változtatások örökölhetővé válhatnak1; az emberi embriók
               kizárólag kutatási célból történő létrehozására és őssejtekhez jutásra irányuló kutatási
               tevékenység, beleértve a szomatikus sejtek maganyagának átvitelén alapuló eljárást
               is.
(3)      A felnőtt vagy embrionális emberi őssejteken végzett kutatások a tudományos javaslat
         tartalmának és az érintett tagállam(ok) jogi keretének függvényében finanszírozhatók.
         Valamennyi, az emberi embrionális őssejtekkel kapcsolatos kutatás finanszírozására
         irányuló kérelemnek megfelelőképpen részleteznie kell azokat az engedélyeztetési és
         ellenőrzési intézkedéseket, amelyeket a tagállamok illetékes hatóságai tesznek meg,
         valamint részletekkel kell szolgálnia az etikai jóváhagyás(oka)t illetően.
         Az emberi embrionális őssejtek kinyerésével kapcsolatban az intézményeket, szervezeteket
         és kutatókat az érintett tagállam(ok) jogi keretével összhangban álló, szigorú
         engedélyeztetésnek és ellenőrzésnek kell alávetni.
1
        Az ivarmirigyek rákkezelésére vonatkozó kutatás finanszírozható.
 ---pagebreak--- L 400/376         HU                 Az Európai Unió Hivatalos Lapja                        30.12.2006
(4)       A fent meghatározott kutatási területeket e program második szakaszában (2010–2013) az
          elért tudományos fejlődés fényében felül kell vizsgálni.
                                                5. cikk
(1)       Az egyedi programot a keretprogram III. mellékletében meghatározott finanszírozási
          rendszerek igénybevételével hajtják végre.
(2)       Az egyedi programra alkalmazni kell a közvetlen cselekvésekre vonatkozó részvételi és
          terjesztési szabályokat.
                                                6. cikk
(1)       A Bizottság az egyedi program végrehajtására többéves munkaprogramot készít, amely
          nagyobb részletességgel mutatja be a mellékletben meghatározott célkitűzéseket és
          tudományos és technológiai prioritásokat, valamint azok végrehajtásának ütemezését.
(2)       A többéves munkaprogramban figyelembe kell venni a tagállamok, a társult államok,
          valamint az európai és a nemzetközi szervezetek által végzett kapcsolódó kutatási
          tevékenységeket. A munkaprogramot szükség szerint aktualizálni kell.
 ---pagebreak--- 30.12.2006      HU                   Az Európai Unió Hivatalos Lapja                    L 400/377
                                                7. cikk
A Bizottságnak el kell készíttetnie az egyedi programba tartozó területeken végzendő
tevékenységekre vonatkozó, a keretprogram 7. cikkében előírt független értékelést.
                                                8. cikk
Ez a határozat az Európai Unió Hivatalos Lapjában való kihirdetését követő harmadik napon lép
hatályba.
Ennek a határozatnak a tagállamok a címzettjei.
Kelt Brüsszelben, 2006. december 19-én.
                                             a Tanács részéről
                                             az elnök
                                             J. KORKEAOJA
 ---pagebreak--- L 400/378        HU                   Az Európai Unió Hivatalos Lapja                        30.12.2006
                                                Melléklet
1.      Célkitűzés
Ügyfélközpontú tudományos és műszaki támogatással hozzájárulni a Közösség politikai
döntéshozatali folyamatához, ily módon támogatva a meglévő szakpolitikák végrehajtását és
nyomon követését, valamint reagálva az új szakpolitikai igényekre.
2.      Megközelítés
A KKK megerősíti ügyfélközpontú irányultságát, a tudományos közösséggel pedig szorosabban
összefonódik a növekedés, a fenntartható fejlődés és a biztonság vonatkozásában, azáltal hogy:
–         Rugalmasan reagál az európai döntéshozók változó szükségleteire és igényeire;
–         Figyelmét azokra a kérdésekre összpontosítja, amelyek a társadalmat közelről érintik,
          amelyeknek kutatási vetülete is van és amelyek túlnyomórészt közösségi léptékűek;
–         Partneri kapcsolatokat épít ki a tagállamok kutatóintézeteivel, egyetemeivel, iparával,
          hatóságaival, szabályozó testületeivel, továbbá harmadik országokkal és nemzetközi
          szervezetekkel;
–         Szaktudását és ellátottságát gyarapítja;
 ---pagebreak--- 30.12.2006       HU                    Az Európai Unió Hivatalos Lapja                       L 400/379
–         A KKK arra összpontosítja forrásait, hogy reagáljon a tudományos és műszaki kihívásokra,
          amelyek a közösségi politikával összefüggő összetett és sokoldalú kérdésekből erednek.
          Ezt úgy valósítja meg, hogy tevékenységeit a fő szakpolitikai területek köré szervezi, és
          szinergiákat alakít ki a tudományos és műszaki támogatás más elérhető forrásaival a
          tagállamokban. Ezt a képességét tovább fogja fejleszteni az EU ügynökségeivel, más uniós
          intézményekkel, különösen az Európai Parlamenttel, és a tagállamok hatóságaival való
          együttműködés révén;
–         Kutatási prioritásainak meghatározása során növeli az átláthatóságot azáltal, hogy
          nyilvánosan hozzáférhetővé teszi az említett prioritásokra vonatkozó kritériumokat.
A szakpolitikáknak nyújtott tudományos és műszaki támogatás integrált megközelítése jelenti ennek
az egyedi programnak az alapvonását. Több területen ugyanis égetően szükséges megérteni azokat
az élénk kölcsönhatásokat, amelyek egyfelől a technológiaváltás, a tudomány fejlődése, az
innováció és a versenyképesség, másfelől a szabályozási és a politikai megközelítések (például a
gazdasági eszközök, az önkéntességre alapuló rendszerek és a rugalmas mechanizmusok) között
jönnek létre. E célkitűzések eléréséhez komoly kutatások járulnak majd hozzá. A keretprogram
közvetlen cselekvéseiben való részvételnek és az alább a 3. részben kifejtett intézményi
munkaprogramnak a lehető legjobban ki kell egészíteniük egymást.
A KKK megerősíti az Európai Kutatási térségben elfoglalt helyzetét azáltal, hogy az európai és nem
európai kutatók, többek között a pályakezdő kutatók számára megkönnyíti a létesítményeibe való
bejutást. Fokozza a köz- és a magánszférába tartozó más kutatóintézetekkel folytatott
együttműködését, következetesen javítja saját tevékenységeinek tudományos minőségét, valamint
tudományosabban járul hozzá a képzéshez, ami továbbra is kiemelt jelentőségű kérdés a KKK
számára.
 ---pagebreak--- L 400/380         HU                 Az Európai Unió Hivatalos Lapja                       30.12.2006
E megközelítést alapvetően meghatározza az ismeretek terjesztése az e folyamatban részt vevő
különböző érdekelt felek között, emellett erőfeszítéseket kell tenni a KKV-knak a kutatási
tevékenységekbe való fokozott bevonása érdekében. A cselekvések a jogszabályok végrehajtásának
és figyelemmel kísérésének támogatását, valamint a legjobb gyakorlatoknak az EU-25-ök, a
tagjelölt és a szomszédos országok körében való terjesztését is célozzák.
A KKK igyekszik megfelelni a „jobb szabályozás” igényének is, ahogy az új lisszaboni
menetrendben szerepel, azáltal hogy támogatja a politikákra vonatkozó előzetes és utólagos
értékeléseket és felméréseket, ekképpen hozzájárulva a Bizottság politikai kezdeményezéseinek
tényekkel való megalapozásához. Ezenkívül a szakpolitikák végrehajtása és nyomon követése során
felmerülő igényeknek megfelelően célirányos támogató tevékenységekre is sor kerül, azzal a
megkötéssel, hogy kutatáson alapuljanak.
Új kihívást jelentenek a válságok, veszélyhelyzetek és sürgető politikai kényszerek, amelyekkel
egyre szükségesebb szembenézni, ezért gondosan megválasztott területeken kapacitások és
létesítmények kialakítására kerül sor a megfelelő uniós vonatkozású támogatás biztosításához.
 ---pagebreak--- 30.12.2006       HU                  Az Európai Unió Hivatalos Lapja                       L 400/381
A Közösség külső és a biztonsággal kapcsolatos politikái várhatóan új igényeket támasztanak a
KKK-val szemben a 7. keretprogram időtartama alatt. Ezeken a munkaterületeken házon belüli,
biztonságos információs és elemzési rendszerek fogják lehetővé tenni a gyors reakciót. Ugyanezen
okból a KKK munkájának globális és nemzetközi vetületei is továbbfejlődnek e program folyamán.
A KKK forrásaiból külön részt szánnak a feltáró jellegű kutatásokra, az ismeret- és tudásanyag
megújítása érdekében. A feltáró jellegű kutatásokba fektetett forrásokat olyan „kezdőtőkének” kell
tekinteni, amely egy későbbi szakaszban gyakorlati eredményeket hozhat és – siker esetén – közép-
és hosszú távon előmozdítja a KKK tevékenységeit.
Ha a tematikus politikáknak nyújtandó támogatás azt igényli, a KKK külön intézkedésekkel
gondoskodik arról a releváns uniós szintű kutatási eredmények jobb kiaknázásáról (és amennyiben
megvalósítható, terjesztéséről). A KKK ezzel gyarapítja a tudásalapú társadalom előnyeit. Az
átfedések és a feleslegesen végzett munka elkerülése érdekében indokolt esetben a KKK által
végzett kutatást össze kell hangolni az „Együttműködés” elnevezésű egyedi programon belüli
„Témák” keretében végzett kutatással.
 ---pagebreak--- L 400/382         HU                  Az Európai Unió Hivatalos Lapja                           30.12.2006
3.        Tevékenységek
3.1.      1. politikai témakör: Jólét a tudásintenzív társadalomban
3.1.1.    1.1. menetrend: Versenyképesség és innováció
Annak érdekében, hogy az EU versenyképesebb, a belső piac és a kereskedelem pedig átláthatóbb
legyen, nemzetközileg elfogadott referenciák felállítására és terjesztésére, továbbá egy közös
európai mértékrendszer népszerűsítésére kerül sor. A mérési eredmények összehasonlíthatósága
érdekében minőségbiztosítási eszközöket – referenciaanyagokat, referenciaméréseket, validált
módszereket és adatokat – alkalmaznak a politikákkal összefüggő területek széles körében, mint
például:
–         biztonság a vegyi anyagoknál és termékeknél, beleértve a kozmetikumokat is, az integrált
          vegyikockázat-felmérés referenciarendszerének létrehozásával és a vegyianyag-
          szabályozás tudományos és műszaki támogatásával, beleértve az Vegyi Anyagokkal
          Foglalkozó Európai Ügynökség előkészületeiben való közreműködést (képzés révén);
–         Alternatív (állatokat nem igénylő) kísérleti módszerek és intelligens kísérleti stratégiák;
–         Biztonságos, minőségi és hamisítatlan élelmiszerek; takarmánybiztonság; biotechnológia;
–         Energia (tisztább és megújuló energiaforrások és energiahordozók);
–         A lakosság biztonsága és védelme;
–         Környezetvédelem és egészségügy.
 ---pagebreak--- 30.12.2006       HU                   Az Európai Unió Hivatalos Lapja                         L 400/383
E referenciamunkákra a tagállamok intézményeivel, a nemzetközi szabványügyi testületekkel (ISO,
CEN, Codex Alimentarius, AOAC), a szabályozó hatóságokkal és az iparral szoros
együttműködésben kerül sor. A KKK továbbra is a Közösség referencialaboratóriuma marad a
genetikailag módosított élelmiszerek és takarmányok, az élelmiszerekkel érintkezésbe kerülő
anyagok és a takarmány-adalékanyagok terén, és további hasonló területeken is ilyen szerephez jut.
A KKK továbbfejleszti egyrészt a magas szintű ökonometrikai modellezés és érzékenységvizsgálat
technikáit számos szakpolitikai területen és a makrogazdasági modellezésben, másrészt a pénzügyi
és üzleti ciklusok rövid távú elemzését, valamint az összetett mutatók kialakítását és értékelését.
Ezenkívül a KKK továbbra is alkalmazni fogja a pénzügyi ökonometria és statisztika eszközeit a
pénzügyi szolgáltatások (például az elszámolási és kiegyenlítési irányelv és a banki irányelv)
területén. Ezentúl is részt vesz különféle kezdeményezésekben, azáltal hogy specifikus mutatók
kidolgozásával és vizsgálatok lefolytatásával hozzájárul előzetes és utólagos felmérésekhez (köztük
hatásvizsgálatokhoz is).
A KKK fokozottan támogatni fogja a Közösség nemzetközi kereskedelmi politikájának fejlesztését,
kiemelten kezelve a kereskedelmi politikának a fenntartható fejlődésre és a versenyképességre tett
hatását.
 ---pagebreak--- L 400/384         HU                 Az Európai Unió Hivatalos Lapja                         30.12.2006
A növekedés és a foglalkoztatás lisszaboni menetrendjét – a „jobb szabályozás” elvével is
összefüggésben – társadalmi-gazdasági szemléletű közvetlen mennyiségi elemzés támasztja majd
alá, amely számos politikai területet érint, mint például a makrogazdasági stabilitást és növekedést,
a pénzügyi szolgáltatásokat, a versenyképesség egyes vonatkozásait, az egész életen át tartó tanulást
és a lisszaboni stratégiát a humán erőforrás szemszögéből, a mezőgazdaságot, az éghajlatváltozást,
az energia és a közlekedés rendszereinek fenntarthatóságát. A KKK hozzájárul annak jobb
megértéséhez, hogy az oktatási kínálat milyen összefüggésben áll a tudásalapú társadalom és a
tudás terjesztésének igényeivel, hogy mely tényezők hatnak a méltányos elbánásra az oktatásban és
hogyan lehet hatékonyan felhasználni az oktatás erőforrásait.
A versenyképességre irányuló és a környezeti célkitűzések középpontjában állnak az ökológiailag
hatékony technológiák, amelyeknek a meghatározásán és vizsgálatán tovább dolgoznak a
környezetszennyezés integrált megelőzésével és csökkentésével foglalkozó európai iroda révén,
valamint a környezettechnológiai cselekvési terv megvalósítása és nyomon követése során. E
technológiáknál tanulmányozni fogják a fejlesztés körülményeit, hogy kiderüljön, mi akadályozza
az elterjedésüket, felmérés készüljön arról, hogy milyen teljesítményt és felhasználást lehet tőlük
várni és mérlegelni lehessen a térnyerésüket gyorsító intézkedéseket.
A versenyképességet olyan intézkedések is szolgálni fogják, mint:
–         Részvétel olyan európai szabványok felállításában és aktualizálásában, mint az Eurocode-
          ok, az Euronorm, IEC és ISO szabványok, valamint az európai referenciaanyagok;
–         Szabványok kidolgozása a környezeti és biztonsági nyomon követési rendszerekre és az
          adatokhoz való egységes hozzáférésre az INSPIRE (európai térinformatikai infrastruktúra)
          és a GMES (globális környezetvédelmi és biztonsági megfigyelés) összefüggésében;
 ---pagebreak--- 30.12.2006       HU                   Az Európai Unió Hivatalos Lapja                        L 400/385
–         Az európai mérésügyi infrastruktúra megerősítése kutatóintézetek közötti
          összehasonlításokkal az engedélyezési / minősítési folyamatok támogatására.
A KKK emellett tudományos/szakmai támogatást nyújt az európai döntéshozatali folyamatot segítő
kockázatértékelési és -kezelési eljárások kialakításához.
3.1.2.    1.2. menetrend: Az Európai Kutatási Térség
A KKK a tudományos hálózat, a kutatóknak nyújtott képzések, a kutatói mobilitás, a kutatási
infrastruktúrákhoz való hozzáférés és a kutatási együttműködés javításán keresztül közvetlenül
hozzájárul az Európai Kutatási Térséghez. Adott esetben részt vesz az európai technológiai
platformokban, a közös technológiai kezdeményezésekben és a 169. cikk szerinti fellépésekben is.
Különös figyelmet fordít az új tagállamokból és a tagjelölt országokból származó partnerek
bevonására.
A KKK támogatását adja a tényeken alapuló kutatási politikai döntéshozatalhoz a Közösség és a
tagállamok szintjén egyaránt.
A kutatási politikai döntéshozatalnak nyújtott ezen stratégiai jelentőségű támogatáson túl a KKK
egyes témakörökben a kutatási prioritásokról technológiai felméréseket készít.
A tudományos és technológiai előrejelzés módszereinek megszilárdítása, kifejlesztése és
elterjesztése szintén európai szintű támogatást kap.
 ---pagebreak--- L 400/386         HU                   Az Európai Unió Hivatalos Lapja                       30.12.2006
3.1.3.    1.3. menetrend: Energiaügy és közlekedés
A KKK energiaügyi tevékenysége arra összpontosul, hogy fokozatosan áttérjenek alacsonyabb
szénkibocsátású, megújuló energiaforrásokra (beleértve a hidrogént is), és hogy javuljon az
energiarendszerek hatékonysága és az energiaellátás biztonsága és védelme. Az energiaügy terén a
KKK célkitűzései a következők:
–         fenntartható energia-referenciarendszer elkészítése, amely a Közösség politikai igényeit
          kielégítő tudományos-technológiai szaktudást ad a technológiai innováció és fejlődés terén
          (minden energiaforrás és a végfelhasználás energiahatékonysága tekintetében);
–         kiválasztott (nevezetesen a tisztább fosszilis üzemanyagokon, a biomasszán, a
          napelemeken, a tüzelőanyag-elemeken és a hidrogénen alapuló) technológiák tekintetében
          a szabályozást megelőző teljesítményellenőrzésre és tanúsításra kijelölt referenciaközpont
          szerepének betöltése;
–         tájékoztatás az európai energiaellátás megbízhatóságáról és a megújuló energiaforrások
          rendelkezésre állásáról. Ezen túlmenően a KKK elősegíti az európai enrgiaigény
          kielégítéséhez szükséges energia megfelelő összetételével kapcsolatos tényeken alapuló
          vitát és a kellő ismeretek birtokában megvalósítandó döntéshozatalt.
A fenntartható közlekedés európai fejlesztésében való közreműködése során a KKK kiemelten
foglalkozik:
–         A környezettel, azon belül a károsanyag-kibocsátás ellenőrzésével és az ökoszisztémákat
          érő hatásokkal kapcsolatos kutatásokkal; az újonnan megjelenő technológiák révén
          különböző politikai forgatókönyvek szerint elérhető károsanyagkibocsátás-csökkentéssel;
 ---pagebreak--- 30.12.2006       HU                   Az Európai Unió Hivatalos Lapja                         L 400/387
–        A műszaki-gazdasági szempontokkal, azáltal hogy felmérő kutatást végez a külső
          hatásokról, az üzemanyagok és a motorok továbbfejlesztett változatairól, az újszerű
          járműkoncepciókról, az innovációnak és a versenynek a gazdasági növekedésre és a
          közlekedéspolitikai alternatívák mérlegelésére gyakorolt hatásáról;
–        A társadalmi szempontokkal, a területrendezéssel, a várostervezéssel, az egészségi
         hatásokkal és a tudatosítással kapcsolatos kutatások révén. Az erőfeszítések a légi, földi és
         tengeri közlekedés biztonságának és védelmének szempontjaira is kiterjednek.
A levegő minőségére ható szennyezés fő oka az energiaágazat és a közlekedés. A KKK támogatja a
légszennyezésről szóló európai uniós tematikus stratégiát (CAFE, Tiszta Levegőt Európának), a
kibocsátás korlátozására irányuló stratégiák kialakításának alátámasztása érdekében külön figyelmet
szentelve a kibocsátások forrás szerinti jellegének és hányadának. A kibocsátás mérésére használt
referenciatesztek és -módszerek harmonizálására/szabványosítására szintén sor fog kerülni.
 ---pagebreak--- L 400/388         HU                  Az Európai Unió Hivatalos Lapja                       30.12.2006
3.1.4.    1.4. menetrend: Információs társadalom
A KKK közreműködik az információs társadalom technológiáival kapcsolatos, az európai
tudásalapú társadalom versenyképességét szolgáló politikák és eszközök kijelölésében, a tudásalapú
társadalommal kapcsolatos jövőbe mutató elemzések és stratégiák kidolgozása révén. A növekedés,
a szolidaritás és a fenntarthatóság lesz a figyelem középpontjában. A KKK hozzájárul azon
közösségi politikák megvalósításához is, amelyek szorosan összefüggnek az információs társadalom
technológiáinak fejlődésével, vagy amelyeknek jelentős előnye származik belőle. Ez magában
foglalja azokat az alkalmazásokat, amelyek elektronikus kereskedelemmel és egészségüggyel,
személyi védelemmel, otthoni környezettel, elektronikus oktatással és közigazgatással, valamint a
környezetvédelemmel kapcsolatosak, továbbá az európai növekedési, befogadási és életminőségi
általános stratégiák, valamint a bizalom és a megbízhatóság érdekében kialakított IKT lehetséges
fejleményeinek meghatározását is.
A KKK az információs társadalom technológiái terén „konvergenciára” törekszik, hogy fel tudja
becsülni a versenyképesség, a magánélet, a tulajdonviszonyok és a társadalom befogadóképessége
terén jelentkező társadalmi hatásokat. Konvergenciára fog törekedni az egészségügyi (bioérzékelők,
nanotechnológia és kognitív tudományok), a biztonsági (érzékelők, közbiztonság és személyi
sérthetetlenség) és a környezeti (felügyeleti technológiák és fenntartható környezetigazgatás)
alkalmazásoknál.
 ---pagebreak--- 30.12.2006       HU                 Az Európai Unió Hivatalos Lapja                         L 400/389
3.1.5.    1.5. menetrend: Tudomány és biotechnológia
Sok politikai területen az élettudományok és a biotechnológia nagyban hozzájárulhatnak a
közösségi célkitűzések eléréséhez. Ezt a lehetőséget széles körben felismerték az egészségügyben, a
mezőgazdaságban, az élelmiszeriparban, a környezetvédelemben és más ágazatokban is, ahol az
alkalmazások gyorsan fejlődnek. Referenciaanyagok és jóváhagyott módszerek létrehozásához
fejlett biotechnológiai eszközök egész sorának a használata és ismerete szükséges. Az illetékes
nemzeti szervezetekkel való együttműködésével összefüggésben a KKK ezen a területen is
igyekszik szakavatottabbá válni, tekintettel a törvényi és rendeleti jogi környezetre.
A KKK többek között tanulmányokat fog készíteni bizonyos biotechnológiai és élettudományi
alkalmazások társadalmi-gazdasági hatásairól a majdani szabályozás alátámasztására. A
nanobiotechnológiának, a fizikának, a biológiának és a kémiának a detektálási technikában való
alkalmazása érdekében tett átfogó erőfeszítései által a KKK új stratégiák és technológiák
kifejlesztéséhez járul hozzá a környezet- és egészségfelügyelet, az (öko)toxikológiai tanulmányok,
az élelmiszer- és takarmánylánc ellenőrzése és az élelmiszerbiztonság területén.
A tevékenységek többek között az alábbi területeket fogják érinteni:
(1)       Biotechnológia és egészségügyi vonatkozások:
          –     Színvonalas minőségbiztosítási eszközök előteremtése a genetikai kísérletekhez;
 ---pagebreak--- L 400/390        HU                  Az Európai Unió Hivatalos Lapja                        30.12.2006
          –    Tanulmányok készítése a génállományon alapuló diagnosztikai alkalmazásokról és
               gyógyszerfejlesztésről (például a farmakogenomikáról);
          –    A biotechnológián alapuló gyógyszerkutatás állatkísérleti eljárásainak finomítására,
               visszaszorítására és kiváltására alkalmas fejlett módszerek kidolgozása és
               jóváhagyása, hogy a vegyi anyagok toxicitását in vitro sejtkultúrákkal, nagy
               áteresztőképességű technikákkal és génállományon alapuló toxikológiai
               módszerekkel állapítsák meg;
          –    Az „omikák” közelítésmódját támogató, az élettani reakcióknak az egyéni hajlam és
               életvitel szerinti módosulásait tekintetbe vevő újszerű bioinformatikai módszerek
               azonosítása és értékelése;
          –    Módszertani keret kidolgozása a kockázatmódosító tényezők helyes figyelembe
               vételére az emberi egészségkockázati felméréseknél;
          –    A nanotechnológiák környezeti és egészségi hatásainak felmérése, beleértve a
               nanotoxikológiát is.
(2)       Biotechnológia a mezőgazdaságban, az élelmiszer- és a takarmányiparban:
          –    Feltáró tanulmányok a biotechnológia legújabb élelmiszeripari alkalmazásairól (pl.
               funkcionális élelmiszerek, klónozottállat-tartás és molekuláris „gyógyászati”
               növénytermesztés);
          –    GMO-k kimutatása, azonosítása és mérése (beleértve a nagy áteresztőképességű
               szűrés módszereinek a jóváhagyását és a GMO-k következő nemzedékének
               minőségbiztosítási eszközeit);
 ---pagebreak--- 30.12.2006        HU                  Az Európai Unió Hivatalos Lapja                         L 400/391
          –     Tanulmányok a génmódosított és nem génmódosított növények egymás melletti
                termesztéséről; a génmódosítottnövény-termesztés közgazdaságtanának
                tanulmányozása.
3.2.     2. politikai témakör: Szolidaritás és az erőforrások felelősségteljes kezelése
3.2.1.   2.1. menetrend: Vidékfejlesztés, mezőgazdaság és halászat
A KKK a kutatásain keresztül támogatja az európai vidékfejlesztési, mezőgazdasági és halászati
politikákat a fenntarthatóság mindhárom vetületére kiterjedően:
–        Termelési vonatkozások: a KAP (az egységes kifizetési rendszer, a kölcsönös
         megfeleltetés és a mezőgazdasági tanácsadó rendszer) megvalósításának, ellenőrzésének és
         nyomon követésének támogatása, beleértve a szántóföldek és állókultúrák adattárának
         integrált igazgatási és ellenőrző rendszerét, valamint a vidéki/városi teleknyilvántartás
         megvalósítását a kereskedelem és a befektetés támogatására (helymeghatározási és
         navigációs technikákkal). Növekedési modellek működésén, területi mintavételi
         módszereken, távérzékelésen és növényfenológiai hálózaton alapuló terméselőrejelzés.
         Uniós mezőgazdasági termelői biztosítási rendszer megvalósításának támogatása.
         Módszertani hozzájárulás az új uniós mezőgazdasági statisztikai rendszerhez (beleértve a
         LUCAS projektet is).
 ---pagebreak--- L 400/392         HU                   Az Európai Unió Hivatalos Lapja                         30.12.2006
–         Környezeti vonatkozások: a kedvező mezőgazdasági és környezeti körülményekből eredő
          következmények felmérése és a mezőgazdasági-környezeti intézkedéseknek a talaj- és
          vízkörülményekre, a biodiverzitásra és az európai tájakra tett hatásának tanulmányozása. A
          mezőgazdaság fejlődése, a vidékfejlesztés és a regionális politikák, valamint ezeknek az
          európai földhasználatot módosító hatása közötti összefüggések elemzése mutatók és térbeli
          modellek kidolgozásával. Az alacsonyabb ráfordítással működő mezőgazdaságot, a
          biogazdálkodást és a talaj termőképességét támogató intézkedések kidolgozása.
          Vidékfejlesztési programok megvalósítására irányuló célzott területi stratégiák
          kialakításának támogatása. Az éghajlatváltozás mezőgazdasági hatásainak felmérése
          alkalmazkodási intézkedések céljából. Hozzájárulás az üvegházhatást okozó gázok
          kibocsátásának mérsékléséhez kifejezetten energiatermelési célú növénytermesztéssel és
          mezőgazdaságihulladék-újrahasznosítással.
–         Termelői/fogyasztói vonatkozások: a politikák stratégiai elemzése olyan területeken, mint:
          a KAP reformjának hatása a földművelési rendszerek fenntarthatóságára; a
          mezőgazdaságnak a fogyasztók igényeire való fogékonysága: élelmiszerek meghatározó
          jellemzése és ellenőrzése, a minőségbiztosítás és az ellátási láncokba beiktatott tanúsítási
          rendszerek hatása, valamint a környezeti és állatjóléti szabványokra való fogékonyság;
          feltáró és politikai hatásvizsgálati elemzések a főbb európai mezőgazdasági árucikkekről a
          termelés, a világkereskedelem, az árak, a jövedelem és a fogyasztók jóléte szempontjából;
          a kereskedelmi politikában és az árucikkek világpiacában bekövetkező változások keltette
          hatások; mezőgazdasági politikák a vidékfejlesztésben, más politikákkal egybekötve.
          Különös figyelmet kap a KAP reformjának a hatása az új tagállamokra és a tagjelölt
          országokra, valamint a vidékfejlesztési politikák hatásainak elemzése.
 ---pagebreak--- 30.12.2006       HU                   Az Európai Unió Hivatalos Lapja                          L 400/393
         A közös halászati politika célkitűzéseinek ügyét színvonalasabb és naprakészebb
         tudományos adatok és az igazgatási döntési lehetőségek gazdasági és szociális hatásainak a
         felmérésére kifejlesztett eljárások fogják szolgálni. A hiányosságok felderítésére új
         technológiák kerülnek alkalmazásra, beleértve a hal származási helyének azonosítását
         DNS-vizsgálat alapján. Az érdekelt felek bevonását előnyben részesítő megoldások
         különös figyelmet kapnak. A kialakulófélben lévő közösségi tengeri politikával
         összhangban a kereskedelmi hajók azonosítására is kiterjeszthetőkké válnak a halászatnak
         szánt szolgáltatások, például a hajók nyomon követése távérzékeléssel és elektronikus
         jelentésekkel. Felmérés készül a akvakultúra-ágazat bővülésének hatásáról, beleértve a
         környezeti és társadalmi-gazdasági hatásokat is.
3.2.2.   2.2. menetrend: Természeti erőforrások
A KKK részt vesz egy holisztikus megközelítés kimunkálásában a természeti erőforrásokban
bekövetkező változások nyomon követését és az őket érő hatások és nyomások elemzését illetően,
hogy a fenntartható fejlődésről átfogó elképzelést alakítson ki. A 2.1. napirendi pont
kiegészítéseképpen ez a kutatás szorosan igazodni fog a hét uniós tematikus környezeti
stratégiához. Figyelmet fordít a környezeti adatok megosztására, és segíti a GMES (globális
környezetvédelmi és biztonsági megfigyelés) szolgáltatásainak fejlesztését is, mivel a GMES
jelentős szerepet kap a kutatási tevékenységekben. Az alkalmazások az INSPIRE alapelveit követik.
A tevékenységek irányai részletesebben meghatározva:
–        Vízgazdálkodás, tekintettel a víz-keretirányelvre és a tengeri politikára, figyelmet fordítva
         az európai belvizek és part menti vizek környezeti minőségére, a szennyezőanyagok
         körforgására, a vegyi és biológiai szennyezettség mérésének harmonizálására, a dinamikus
         modellezésre és a páneurópai információs rendszerekre.
 ---pagebreak--- L 400/394         HU                  Az Európai Unió Hivatalos Lapja                         30.12.2006
–         A talaj-keretirányelvben szereplő talajvédelmi kezdeményezések, kiemelten kezelve a
          talajtani adatok európai áramlásának az ésszerűsítését, a veszélyeztetett talajú övezetek
          körülhatárolására alkalmas közös ismérvek és módszerek meghatározását, valamint a
          talajok figyelemmel kísérésének közelítésmódjait.
–         Életciklus-elemzési közelítésmódok az erőforrások nyomon követésére a kitermeléstől
          kezdve a felhasználáson és az újrahasznosításon át az anyagok végső ártalmatlanításáig. A
          természeti erőforrások és anyagok fenntartható kitermelése és fogyasztása, továbbá a
          termékek előállításának természeti hatása és fenntarthatósága különféle technológiai és
          politikai forgatókönyvek szerint.
–         Erdészet; a Közösség erdeit figyelemmel kísérő, így az erdőtüzekről, az erdők természeti
          állapotáról és azok erőforrásairól is információkat szolgáltató rendszer bevezetésére kerül
          sor. A tevékenységek körébe tartoznak az erdei biodiverzitásról tanúskodó mutatók, az
          erdőtűz utóhatásainak elemző eszközei, az erdőtüzek, a talajok és az éghajlatváltozás
          kölcsönhatásainak elemzése, továbbá az erdei erőforrásokról a tagállamoknál beszerezhető
          információk egységbe foglalása.
–         Az INSPIRE fejlesztéséhez folytonos műszaki támogatás nyújtása: a közös uniós
          környezeti információs rendszerben való közreműködés (az Európai Környezetvédelmi
          Ügynökséggel és az ESTAT-tal szoros együttműködésben).
–         Strukturális és kohéziós programok hatásvizsgálata, valamint a közösségi regionális
          politikák meghatározásának és értékelésének támogatása regionális és városi szintű területi
          mutatók révén.
 ---pagebreak--- 30.12.2006        HU                   Az Európai Unió Hivatalos Lapja                       L 400/395
3.2.3.    2.3. menetrend: Környezetvédelem és egészségügy
A környezetvédelem és az egészségügy közötti összefüggés mostanában került európai szinten a
figyelem középpontjába. A KKK a következőkkel támogatja ezt a kibontakozóban lévő politikai
területet:
–         az expozíció útvonalainak és mértékének felmérésére szolgáló módszerek kidolgozása és
          jóváhagyása: környező levegő (légminőség), beltéri levegő (vegyszerek, füst), ivóvíz és
          élelmiszer (beleértve a csomagolóanyagokat és az élelmiszerláncba belépő
          szennyezőanyagokat). Hozzájárulás a humán expozíciót egységesen kezelő megközelítés
          kialakításához, különösen a vegyi anyagok területén;
–         az egészségi hatások felmérése kísérletezés útján, biomonitoring rendszerrel, a
          géntoxikológiai vizsgálatokkal, számítástechnikai módszerekkel és elemzőeszközökkel;
–         a kétféle eljárás során szerzett ismeretek kiaknázása, a majdani átfogó környezetvédelmi és
          egészségügyi rendszer kifejlesztésének az elősegítésére, a környezetvédelmi és
          egészségügyi tájékoztatási politikának az uniós cselekvési terv alapján elkészülő keretével
          összhangban.
3.2.4.    2.4. menetrend: Éghajlatváltozás
A kiotói jegyzőkönyv egyik fő célkitűzése, hogy csökkenjen az üvegházhatást okozó gázok
kibocsátása. Ezért a KKK kiemelt teendői közé tartozik, hogy közös kereten belül felmérés
készüljön az üvegházhatást okozó gázok kibocsátásban (hatáscsökkentő intézkedések által) elérhető
csökkenésről. Az üvegházhatást okozó gázok kibocsátására vonatkozó adatoknál törekedni fognak
arra, hogy ellenőrizzék minőségüket és helytállóságukat, továbbá elemezzék őket, különösen a
nehézségeket okozó ágazatokban, mint amilyen a mezőgazdaság vagy az erdészet. Hasonló
eljárással történik az ellenőrzés a szénkibocsátási jogok kereskedelme terén.
 ---pagebreak--- L 400/396         HU                  Az Európai Unió Hivatalos Lapja                        30.12.2006
Elengedhetetlenné vált az éghajlatváltozáshoz alkalmazkodni, így a KKK továbbra is adatokat gyűjt
és értékel arról, hogy miként hat az éghajlatváltozás az európai gazdaság különféle érzékeny
ágazataira. Ilyen a mezőgazdaság, az erdészet, és ilyenek a vízi erőforrások és a természeti
kockázatok is. Az éghajlatváltozással összefüggő kockázatok felmérése az árvizek, az aszályok, az
erdőtüzek, a szélviharok, a levegőminőség romlása, valamint a part menti és tengeri folyamatok
európai szintű előfordulására összpontosul.
Az éghajlatváltozás világszerte mutatkozó jeleit és hatásait jól kell ismerni. A globális nyomon
követés technikáinak továbbfejlesztésével felmérhetővé válnak a légkör, a tengerek és a földi
bioszféra változásai, amelyek az éghajlatváltozás okai vagy következményei. Ez a munka az
éghajlatváltozásról szóló ENSZ-keretegyezmény szerint hivatalosan támogatott globális megfigyelő
rendszerekhez való hozzájárulás (a globális éghajlatmegfigyelő rendszerhez való hozzájárulás)
része. Hasonló feladat lesz a kiotói jegyzőkönyv rugalmas mechanizmusaihoz (az együttes
megvalósítási és a tiszta fejlesztési mechanizmushoz) és a 2012 után bevezetendő rendszerekhez
kapcsolódó szénkibocsátásijog-kereskedelemnek az ellenőrzése. A KKK bekapcsolódik a TREES (a
trópusi ökológiai rendszerek műholdas megfigyelésével foglalkozó) program harmadik szakaszába,
amelyben aktualizálja az erdő fedte területekről készült globális felméréseket.
A KKK együttműködik más, modellezéssel foglalkozó európai kutatóintézetekkel középutas
forgatókönyvek és költség-haszon elemzések kidolgozása érdekében. A hetedik keretprogram
szempontjából különösen fontos lesz a Kiotó utáni időszak kilátásainak elemzése, amely vitára
késztet majd az éghajlati politikáknak a többi ágazati politikába való beépítéséről.
 ---pagebreak--- 30.12.2006       HU                   Az Európai Unió Hivatalos Lapja                         L 400/397
3.3.     3. politikai témakör: Szabadság, biztonság és a jog érvényesülése
3.3.1.   3.1. menetrend: Belső biztonság
A KKK különösen a kutatási tevékenységei révén tudományos és műszaki támogatást nyújt a
szabadságon, a biztonságon és a jog érvényesülésén alapuló térség kialakításához és a vámokhoz
kapcsolódó közösségi politikákhoz. A fő hangsúly az információs technológiák és a
rendszerelemzési szaktudás hasznosítására helyeződik a bűnözés, a csalás, a csempészet és a tiltott
kereskedelem elleni védekezésben, a polgárok és a létfontosságú, terrorizmusellenes infrastruktúrák
védelmében, valamint a migráció és a határok felügyeletében. A határok egységes felügyeletét
(például az interoperabilitást) a KKK technikailag is támogatja.
A tevékenységek az alábbiak támogatását foglalják magukban:
–        A közösségi költségvetés ellen elkövetett csalás és a sikkasztás felderítését és nyomon
         követését lehetővé tevő automatikus hírszerzés és nagy adathalmazokra alkalmazott fejlett
         elemzési módszerek;
–        A létfontosságú infrastruktúrák (például az információs rendszerek, a pénzügyi rendszerek,
         az ipari üzemek, a középületek, a közlekedési rendszerek és infrastruktúrák, a
         kommunikációs hálózatok, a pénzügyi hálózatok, a navigációs rendszerek, az áram-, gáz-
         és olajellátó infrastruktúrák stb.) fenyegetettségének és sérülékenységének uniós szintű
         felmérése a kulcságazatokban;
–        Az infrastruktúrákat érő szándékos cselekmények (ipari berendezések rongálása,
         robbantás, lövedékbecsapódás, biológiai és vegyi hatóanyagok, élelmiszerellátó rendszerek
         megtámadása) miatti eseményláncolat megelőzése, az erre való felkészülés és a kockázat
         kezelése;
 ---pagebreak--- L 400/398        HU                     Az Európai Unió Hivatalos Lapja                       30.12.2006
–         A határok biztonsága és határigazgatás a biometrikus érzékelők szabványosítása és
          vizsgálata, a tiltott kereskedelem felderítésére szolgáló figyelőrendszerek és a migrációs
          áramlatok figyelemmel kísérése révén;
–         Adatgyűjtés a légi, tengeri, közúti áruszállításról különféle nyomon követési
          technológiákkal;
–         Az uniós válságközpontok rendszere (ARGUS) és a válságkezelési eljárások.
3.3.2.    3.2. menetrend: Katasztrófák és reagálás
A természeti és technológiai katasztrófák és szerencsétlenségek összefüggésében a KKK
cselekvéseket hajt végre, hogy jobb megértésre és cselekvőképességre ösztönözzön a
sérülékenység, a kockázatok, a korai előrejelzés, a riasztórendszerek, a nyomon követés és a
kárfelmérés, a megelőző és hatáscsökkentő intézkedések vonatkozásában. Többek között hozzájárul
a közösségi reagálási képesség és válságkezelés fejlesztéséhez a reagálás, a nyomon követés és a
kárfelmérés gyorsaságát illetően (például a polgári védelmi eljárás és a szolidaritási alap általi
beavatkozásnál).
A Súlyos Baleseti Veszélyek Irodája hozzájárul a biztonság fenntartásához azáltal, hogy a
szerencsétlenségeket és üzemzavarokat nyomon követi és levonja a tanulságokat, különösen a
Seveso II. irányelv alá eső létesítmények tekintetében.
A természeti katasztrófák tekintetében a KKK a korai figyelmeztetésnek és a riasztórendszereknek a
fejlesztésére összpontosít, modellekre, földmegfigyelési technológiákra és mérőhálózatokra
támaszkodva, különféle helyzetek számbavételével, beleértve az árvizet, az aszályt, az olajkiömlést,
a földrengést, az erdőtüzet, a lavinát, a földcsuszamlást és a szélvihart. A többszörös
veszélyforrásból eredő kockázatot a Földközi- és Fekete-tenger medencéjét, valamint az Atlanti-
óceán peremét illetően fogják tanulmányozni. A természeti katasztrófákról továbbra is jelentések
készülnek és a tanulságokat levonják belőlük. Az e menetrend keretében végzett tevékenységek
hozzájárulnak a válságokhoz és vészhelyzetekhez kapcsolódó GMES-szolgáltatások fejlesztéséhez
is.
 ---pagebreak--- 30.12.2006       HU                   Az Európai Unió Hivatalos Lapja                       L 400/399
3.3.3.   3.3. menetrend: Az élelmiszerek és a takarmányok biztonsága és minősége
A tevékenységek összhangban lesznek a „konyhaasztaltól a szántóföldig” elvvel. A KKK az
élelmiszer- és takarmányfajták széles körét illetően módszereket hagy jóvá és eljárásokat hangol
össze. Fejleszti az élelmiszer- és takarmányválságok kezelésére irányuló képességét élelmiszer- és
takarmányelemzési szaktudásának kihasználásával, szükség esetén új területeket elsajátítva. Az
Európai Élelmiszerbiztonsági Hatósággal való szoros együttműködés különös figyelmet kap.
A cselekvések által felölelt egyes területek:
–        Az élelmiszer- és takarmányellenőrzésre használt molekuláris biológiai és kapcsolt
         technikák jóváhagyása, többek között az allergének, a funkcionális és az organikus
         élelmiszerek terén;
–        Azok az élelmiszerekkel és egészségüggyel kapcsolatos területek, amelyek szabályozása
         küszöbön áll (például a mikrobiológia, a funkcionális és az organikus élelmiszerek, az
         allergének és az egészségügyi okból felmerülő, címkézéssel kapcsolatos igények);
–        A takarmánybiztonság jelenlegi szabályozását érintő területek (például a takarmány-
         adalékanyagok engedélyezése);
–        Az élelmiszerekre és takarmányokra alkalmazott mikrobiológia, a mikroorganizmusoknak
         – különösen az ételben és a vízben előforduló kórokozóknak – a kimutatására használt
         biomolekuláris eljárások jóváhagyása;
–        Tiltott anyagok, szennyezőanyagok, takarmány-adalékanyagok és állati fehérjék
         kimutatására, továbbá a címkézéssel kapcsolatos irányelvek teljesülésének és a megjelölt
         eredet valódiságának a megállapítására alkalmas (például izotópos) analitikus módszerek
         jóváhagyása;
–        Elektronikus nyomon követhetőség a takarmány- és élelmiszerlánc egészében.
 ---pagebreak--- L 400/400          HU                   Az Európai Unió Hivatalos Lapja                       30.12.2006
3.4.      4. politikai témakör: Európa mint partner a világban
A KKK külpolitikai eszközök (fejlesztési együttműködés, kereskedelem, válságkezelő eszközök és
békés konfliktusmegelőzés, többek között a stabilitási eszköz és a humanitárius segítségnyújtási
eszköz) keretében támogatja a közösségi döntéshozatali eljárást.
3.4.1.    4.1. menetrend: Globális biztonság
Kutatásai révén a KKK a Közösség rekonstrukciós és humanitárius segélyezési programjainak
nyújtott támogatását új technológiákkal erősíti meg (beleértve a területelemzést, a földrajzi
analízist, az internetes hírszerzést, a valós idejű információs rendszereket), amelyekkel a
beavatkozást több szinten is szolgálja (a készültségtől a gyors reagálásig és a helyszíni
műveletekig), ezáltal foglalkozik az elfeledett válsághelyzetek meghatározásával, a lehetséges
válsághelyzetek korai felismerésével, a humanitárius igények felmérésével és kielégítésével, az
egységes válságkezeléssel és a válság utáni kárfelméréssel. A nemzetközi humanitárius
segítségnyújtás támogatása a globális katasztrófajelző és -elhárító rendszer funkcióinak bővítésével
is történik, hogy az ENSZ-hivatalokkal (különösen a Humanitárius Ügyekért felelős Koordinációs
Hivatallal) szoros együttműködésben a humanitárius katasztrófák széles körére kiterjedjen a
rendszer.
A KKK globális földrajzi téradatbázist hoz létre és hozzájárul a válságkezelést és a biztonságot
támogató szolgáltatásokhoz (gyors leképezés), a rendszerek interoperabilitásához és a rendszerek
közötti adatcsere szabványaihoz, különösen a tanácsi SitCen és az uniós műholdközpont
vonatkozásában. E tevékenység hátterében a GMES majdani kísérleti szolgáltatásainak a
kifejlesztése áll.
 ---pagebreak--- 30.12.2006        HU                   Az Európai Unió Hivatalos Lapja                          L 400/401
A KKK tudományos és technikai támogatást nyújt a tervezett stabilitási eszköz összefüggésében
hozott intézkedések végrehajtásához, amivel a határokon átnyúló kihívásoknak és a hosszabb távú
globális stabilitás és biztonság érdekeinek igyekszik megfelelni. A KKK a tömegpusztító fegyverek
elterjedésének és a kettős felhasználású áruknak és technológiáknak a kérdésével is foglalkozik,
beleértve a árukivitel és a határok ellenőrzését, az ellátólánc biztonságát és az országok profil
szerinti besorolását. E célra olyan rendszereket fejlesztenek ki a későbbiekben, mint a kivitel
ellenőrzésére alkalmas osztályozó rendszerek, hírszerzésen alapuló rendszerek, adatraktározó és
többnyelvű internetes adatbányászó hírszerzési eszközök. Szoros összefonódás várható az egyedi
Euratom-programnak a KKK által végrehajtandó tevékenységeivel.
A megközelítés központjában a távérzékeléses elemzési technikák és a több forrásból (akár
földmegfigyelésből vagy nyílt forrásból) származó adatokat egyesítő és elemző rendszerek állnak;
ezeket felhasználják a például a kimberleyi folyamat szempontjából releváns közösségi külpolitikai
tevékenységek és a faanyaggal vagy kettős felhasználású árucikkekkel folytatott tiltott
kereskedelmet nyomon követő eljárások végrehajtásának támogatásához. Ezek a tevékenységek
hozzájárulnak a GMES kezdeményezés globális vetületéhez.
3.4.2.    4.2. menetrend: Fejlesztési együttműködés
Kezdetben az afrikai, karibi és csendes-óceáni országokban jön létre a fenntartható fejlődéssel és
környezettel foglalkozó megfigyelőközpont. A megfigyelőközpont alapját képező adatgyűjtő és
kommunikációs rendszer három fő célt fog szolgálni: a környezet állapotának felmérését, ezáltal az
országok környezeti profiljának felállítását, forgatókönyvek kidolgozását és végül a politikák
közötti kölcsönhatásokat. Az erőforrásoknak és a (például a növényzettel és erdővel borított
területekről, a tüzekről, a biodiverzitásról, a part menti övezetekről, az éghajlati sérülékenységről
stb. szóló) természeti paraméterek hosszú távú megfigyelése a tendenciák elemzéséhez lesz
hasznos. A fejlesztés a GMES-kezdeményezéssel, valamint a környezetvédelem és fenntartható
fejlődés Afrika-felügyeleti programjával szoros együttműködésben történik.
 ---pagebreak--- L 400/402         HU                   Az Európai Unió Hivatalos Lapja                       30.12.2006
A megfigyelőközponton belül a globális növénytermesztési területfigyelés kifejlesztése az
élelmiszerbiztonsággal, valamint a szegénység megszüntetésére és a fenntartható fejlődésre irányuló
közösségi kezdeményezéssel áll összefüggésben. A kutatómunka az élelmiszerellátás és -szükséglet
felmérésére alkalmas új módszerekre, az élelmiszerbiztonsági információs rendszerekre és a
sérülékenység felmérésére összpontosul.
A végtermékek „ügyfélközpontúak” lesznek, azaz ebben az esetben olyan elgondolással készülnek,
hogy a fejlődő országok szempontjából megfeleljenek a szükségleteknek és kezelhetők legyenek.
A főbb szereplőkkel (UNEP, FAO, EUMETSAT, Világélelmezési program, ESA, GMES-GMFS)
való szorosabb együttműködésre kell törekedni.
Etikai szempontok
Az egyedi program és az abból eredő kutatási tevékenységek végrehajtása során tiszteletben kell
tartani az etikai alapelveket. Ide tartoznak többek között az Európai Unió alapjogi chartájában
foglalt elvek, beleértve a következőket: az emberi méltóság és az emberi élet védelme, a személyes
adatok és a magánélet védelme, továbbá a közösségi jognak és a vonatkozó nemzetközi
egyezmények, útmutatások és magatartási kódexek legújabb változatának megfelelően az állatok és
a környezet védelme, például a Helsinki Nyilatkozat, az Európa Tanács 1997. április 4-én,
Oviedóban aláírt, az emberi jogokról és a biogyógyászatról szóló egyezménye és kiegészítő
jegyzőkönyvei, a gyermek jogairól szóló ENSZ-egyezmény, az UNESCO által elfogadott, az
emberi génállományról és az emberi jogokról szóló egyetemes nyilatkozat, a biológiai és mérgező
fegyverekről szóló ENSZ-egyezmény (BTWC), az élelmiszer- és mezőgazdasági felhasználású
növényi genetikai erőforrásokról szóló nemzetközi szerződés, valamint az Egészségügyi
Világszervezet (WHO) vonatkozó határozatai alapján.
 ---pagebreak--- 30.12.2006        HU                   Az Európai Unió Hivatalos Lapja                      L 400/403
Figyelembe kell venni továbbá a biotechnológia etikai vonatkozásaival foglalkozó európai
tanácsadó csoport véleményeit (1991–1997), valamint a tudomány és az új technológiák etikájával
foglalkozó európai csoport véleményeit (1998-tól).
A szubszidiaritás elvének megfelelően és az Európában fellelhető megközelítések sokféleségére
figyelemmel a kutatási projektek résztvevői kötelesek betartani azon országok hatályos
jogszabályait, előírásait és etikai szabályait, amelyekben a kutatást végzik. A nemzeti
rendelkezéseket minden esetben alkalmazni kell, és a valamely tagállamban vagy más országban
tiltott kutatás az adott tagállamban vagy országban történő elvégzés esetén közösségi forrásból nem
támogatható.
Szükség esetén a kutatási projekteket megvalósító személyek a KTF-tevékenységek megkezdése
előtt kötelesek megszerezni az illetékes nemzeti vagy helyi etikai bizottságok jóváhagyását. A
Bizottság rendszeresen etikai szempontú felülvizsgálatnak veti alá az etikailag érzékeny kérdésekre
irányuló, valamint az etikai vonatkozásokkal nem kielégítő módon foglalkozó pályázatokat. Egyedi
esetekben etikai felülvizsgálat a projekt végrehajtása idején is végezhető.
 ---pagebreak--- L 400/404        HU                  Az Európai Unió Hivatalos Lapja                         30.12.2006
A Szerződéshez csatolt, az állatok védelméről és kíméletéről szóló jegyzőkönyv előírja, hogy a
Közösségnek teljes mértékben figyelembe kell vennie az állatok kíméletére vonatkozó
követelményeket a közösségi politikák – beleértve a kutatást – kialakítása és végrehajtása során. A
kísérleti és egyéb tudományos célokra felhasznált állatok védelmére vonatkozó tagállami törvényi,
rendeleti és közigazgatási rendelkezések közelítéséről szóló, 1986. november 24-i 86/609/EGK
tanácsi irányelv1 megköveteli, hogy a kísérleteket úgy tervezzék meg, hogy ezek során a kísérleti
állatok ne szenvedjenek nélkülözést, és hogy e kísérletek ne okozzanak szükségtelen fájdalmat és
szenvedést, minél kevesebb állat használatát igényeljék, az idegélettani szempontból legkevésbé
érzékeny állatokat vegyék igénybe és a lehető legkevesebb fájdalmat, szenvedést, nélkülözést vagy
maradandó károsodást okozzák. Az állatok genetikai örökségének megváltoztatása és az állatok
klónozása csak etikailag indokolt célok érdekében és az állatok jólétét, valamint a biológiai
sokféleség alapelveinek figyelembevételét biztosító körülmények között jöhet szóba.
A program végrehajtása során az esetleges fejlemények figyelembevétele érdekében a Bizottság
rendszeresen figyelemmel kíséri a tudományos előrehaladást, valamint a nemzeti és nemzetközi
rendelkezéseket.
1
        HL L 358., 1986.12.18., 1. o. A 2003/65/EK európai parlamenti és tanácsi irányelvvel (HL
        L 230., 2003.9.16., 32. o.) módosított irányelv.